《寄题喻高士澹轩》
宋代·裘万顷

世事邯郸枕，生涯老子书。
能知澹中味，雅称竹间居。
石径排云入，霜根带月锄。
纷华不到眼，赢得玩清虚。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。